Կախարդական զանգակ

«Կախարդական զանգակ» (), 1949 թվականի խորհրդային մուլտֆիլմ, որը նկարահանել են Վալենտինա և Զինաիդա Բրումբերգները «Դուստրն ու խորթ դուստրը» () ռուսական ժողովրդական հեքիաթի հիման վրա։

Սյուժե 
Չար խորթ մայրը խորթ դստերն ուղարկում է աչքից հեռու։ Նրան հրամայում է նստել անտառում, մինչև չմանի մի ամբողջ բեռ բուրդ։ Մաշան ընկնում է արջի որջը, մաքրում վերնասենյակը, ճաշ պատրաստում, կերակրում մկանը։ Երեկոյան տանտերը վերադառնում է և գոհ մնում աղջկա կատարած գործերից։ Գիշերը նրանք մկան հետ մանում են բուրդը, և առավոտյան Մաշային հարուստ նվերներով ուղարկում տուն։

Խորթ մայրը նախանձում է անսպասելի նվերներին և անտառ ուղարկում իր հարազատ դստերը՝ Լուշային։ Վերջինս ամեն ինչ անում է հակառակ կերպ։ Սենյակում անկարգություն է սարքում և վիրավորում մկանն ու արջին։ Նա պահանջում է սայլը լցնել մորթիներով, արծաթով ու ոսկով, ապա գնում է տուն, սակայն ճանապարհին ձիերը, վերածվելով բվերի, թռչում են, իսկ ամբողջ հարստությունը վերածվում է խեցիների կույտի։

Ֆիլմի վրա աշխատել են 
 Սցենարի հեղինակ՝ Մարո Երզնկյան, Զինաիդա Ֆիլիմոնովա
 Ռեժիսորներ՝ Վալենտինա Բրումբերգ, Վալենտինա Բրումբերգ
 Բեմադրող նկարիչներ՝ Սյուզաննա Բյալկովսկայա, Անատոլի Սազոնով
 Նկարիչ-մուլտիպլիկատորներ՝ Ալեքսանդր Բելյակով, Ֆեոդոր Խիտրուկ, Վադիմ Դոլգիխ, Վլադիմիր Արբեկով, Վլադիմիր Դանիլովիչ, Լամիս Բրեդիս, Ֆաինա Եպիֆանովա, Ռոման Դավիդով, Գրիգորի Կոզլով, Լև Պոպով, Իոսիֆ Ստարյուկ
 Օպերատոր՝ Նիկոլայ Վոինով
 Կոմպոզիտոր՝ Վիկտոր Օրանսկի
 Հնչյունային օպերատոր՝ Նիկոլայ Պրիլուցկի
 Բանաստեղծությունների հեղինակ՝ Նիկոլայ Էրդման
 Դերերը հնչյունավորել են՝
 Միխայիլ Յանշին – ծերունի
 Ալեքսանդրա Դենիսովա – խորթ մայր
 Գալինա Նովոժիլովա – Մաշա
 Վերա Բենդինա – Լուշա
 Վլադիմիր Գոտովցև – արջ
 Տատյանա Ցիգանոկ – մկնիկ
 Նկարչի օգնական՝ Իզրայիլ Շվարցման
 Ռեժիսորի օգնական՝ Տատյանա Ֆեոդորովա

Վերահնչյունավորում 
2001 թվականին մուլտֆիլմը վերականգնվել է և նորից հնչյունավորվել «Студия АС» և «Детский сеанс 1» ընկերությունների կողմից։ Նոր տարբերակում ամբողջությամբ փոխվել է ֆոնոգրաման, վերահնչյունավորմանը մասնակցել են ժամանակակից դերասաններ, լուսագրերում փոխվել են հնչյունային ռեժիսորի և հնչյունավորման դերասանների անունները։ Վերահնչյունավորումը խիստ բացասական է գնահատվել ինչպես հեռուստադիտողների մեծ մասի, այնպես էլ պրոֆեսիոնալ միության անդամների կողմից։ Պատկերի վերականգնման որակը նույնպես երբեմն ենթարկվել է քննադատության։

Թողարկում 
1990-ական թվականների սկզբին մուլտֆիլմը թողարկվել է տեսաերիզներով «Крупный план» կինոմիավորման կողմից։ 1990-ական թվականների կեսերին թողարկվել է «Լավագույն խորհրդային մուլտֆիլմեր» VHS-հավաքածուում (Studio PRO Video)։ 1990-ական թվականների կեսերին թողարկվել է «Սոյուզմուլտֆիլմ» կինոստուդիայի մուլտֆիլմերի հավաքածուում տեսաերիզներով «Союз» ընկերության կողմից։ Հիմնականում նրանք ձայնագրվել են PAL համակարգում։ Մուլտֆիլմը վերաթողարկվել է DVD-ով մուլտֆիլմերի ժողովածուներում.
 «Сказки про Машеньку», «Սոյուզմուլտֆիլմ», (2006, 2007 և 2008 թվականներ), ISBN 4600448024314
 «Чудесный колокольчик», ISBN 4600448023843
 «С днём рождения! Выпуск 1», ISBN 4690241136505
 «Нянюшкины сказки», տեղայնացնող՝ «Твик-Лирек».

Աղբյուրներ 
 Венжер Н. «Мультфильм вчера, сегодня и всегда». М.: Союзинформкино, 1979.
 «Наши мультфильмы». Сост. И. Марголина, Н. Лозинская. М.: Интеррос, 2006.
 «Энциклопедия отечественной мультипликации», Москва, «Алгоритм-книга», 2006.

Ծանոթագրություններ

Գրականություն 
  — М. Ерзинкян, З. Филимонова «Чудесный колокольчик», стр. 167-186.

Արտաքին հղումներ 
 
 «Կախարդական զանգակ» — animator.ru
 «Կախարդական զանգակ» — myltik.ru

Խորհրդային մուլտֆիլմեր
Վալենտինա և Զինաիդա Բրումբերգների մուլտֆիլմեր
«Սոյուզմուլտֆիլմ» ստուդիայի մուլտֆիլմեր
1949 մուլտֆիլմեր
Մուլտֆիլմեր արջերի մասին